Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: a 16/1998. (VI. 29.) KHVM rendelethez
Paragraph Index: 239

2. DCU A vasúti tulajdont képező olyan tisztítatlan üres tartálykocsik, üres tankkonténerek, valamint üres kocsik és üres kiskonténerek visszaadásánál, amelyekben ömlesztett állapotban veszélyes árut fuvaroztak, a rakott küldemény átvevője köteles a vasútnak minden tartálykocsira, tankkonténerre, kocsira és kiskonténerre vonatkozóan két példányban írásbeli nyilatkozatot átadni. Erre a célra a fuvarlevél-garnitúra két lapját kell felhasználni, amelyek fejlécén a „Fuvarlevél” szót törölni kell. Az írásbeli nyilatkozat arra rendelt rovataiba a kővetkező adatokat kell beírni: — a feladó neve (a rakott küldemény átvevője), — kocsiszám, illetőleg a tankkonténer/kiskonténer jelölése, — a tisztítatlan, üres csomagolóeszközökre előírt RIDadatok. A RID-nek a tisztítatlan üres csomagolóeszközökre vonatkozó egyéb előírásait a rakott küldemény átvevőjének is figyelembe kell venni. ad CIM 29. Cikk DCU-k az 1. §-hoz

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes